ιακινθεων. [ε]δοξεν τωι κοινωι της φυλης της ιακινθεων οι αρχοντες ειπαν επειδη μηδειος μηδειου και σουνιαδης καλλιφωντος εν τε ταις πολιτικα[ι]ς λειτουργιαις και εν τει λοιπει αναστροφει αν[δ]ρες αγαθοι εισιν και φιλοτιμοι και μηδειος μεν εγδιδομενος [τ]ην θυγατερα φιλιππην σουνιαδης δε λαμβανων τοις γαμ[οις] εσιτομετρησαν και εστιασαν τους πολιτας παντας και τους ξενους εφ ημερας πλειους και συντελουντες το[ν τελεσ]μον και την θυσιαν τωι ασκληπιωι και τωι απολλωνι και τοις αλλοις τοις εν τωι τεμενει θεοις υπερ του υιου του σουνι[α]δου μηδειου εσιτομετρησαν και παρεκαλεσαν επι τας σπο[ν]δας και τας θυσιας τους πολιτας παντας και τους παρεπιδημουντας ξενους εφ ημερας δυο αποδεικνυμενοι την προς τον δημον εκ[τ]ενειαν και φιλοτιμιαν οπως ουν και το κοινον της φυλης της ιακινθεων φαινηται ευχαριστον τοις α[γαθ]οις ανδρασιν δεδοχθαι τωι κοινωι τωι ιακινθεων επαινεσαι μηδειον μηδειου και σουνιαδην καλλιφωντος και μηδε[ι]ον σουνιαδου τον ιερεα του ασκληπιου και στεφανωσαι εκαστον θαλλου στεφανωι αρετης ενεκεν και φιλοτιμιας της εις το κοινον το ιακινθεων και παντας τους πολιτας δεδο[σ]θαι δε αυτοις και τοις εκγονοις αυτων μετουσιαν της φυλης της ιακινθεων και χρηματων και θυσιων και των αλλω[ν] παντων αναγραψαι δε και το ψηφισμα τοδε εις στηλας λιθινας δυο και στησαι την μεν εις το ιερον του ασκληπιου την δ εις το ιερον του ποσειδωνος και της αμφιτριτης το δε αναλωμα εις ταυτα δοτωσαν οι αρχοντες απο των της φυλης προσοδων.
Tenos — 2nd c. BC
 2nd c. BC